SUID-AFRIKAANSE RADIOLIGA NUUS SONDAG 29 JANUARIE 2017 


Goeiemêre en welkom by die weeklikse nuusuitsending van die Suid-Afrikaanse 
Radioliga, gelees deUr iis ie ee ee se se ee ee ee aas (jOU Naam, FOEpsein en OTH) 


Die Suid-Afrikaanse Radioliga saai elke Sondag om 08:15 Sentraal Afrika Tyd in 
Afrikaans en om (08:30 Sentraal Afrika Tyd in Engels landswyd `n nuusbulletin 
uit op HF sowel as op verskeie BHE- en UHF-herhalers. Vir Echolink-luisteraars 
is daar `n herleiding deur Johan, ZSGJPL. `n Potgooi is ook beskikbaar op die 
Liga se web tuiste. 


Hierdie oudio bulletin kan van die Liga se web tuiste by www.sarl.org.za afgelaai 
word. `ʼn Teks weergawe van hierdie en vorige bulletins kan ook daar verkry word 
en jy kan ook inteken om nuwe bulletins per e-pos te ontvang. 


In die nuus vandag, 


'N LAASTE OPROEP VIR MOSIES VIR DIE 2017 AJV EN NOMINASIES 
VIR DIE RAAD 


HAMNET GAUTENG SUID EN EKURHULENI TEKEN `N MVV 

en 

VROEË VERSLAG OOR PEARS NASIONALE BHF EN UHF KOMPETISIE 
Bly ingeskakel vir meer inligting oor hierdie en ander interessante nuus items. 


** Ten spyte van die versoek aan Liga lede vir die volgende inligting via SARL 
Kommunikasie e-posse op 11 Desember 2016, 12 Desember 2016 en 13 Januarie 
2017 asook SARL-nuus van 8 en 21 Januarie 2017, is slegs een nominasie vir 
die Raad en een nominasie vir `n SARL-toekenning ontvang. Geen mosies vir 
die AJV of ander nominasies vir SARL of Radio Z$ toekennings is nog ontvang 
nie. Die sluitingsdatum vir mosies en nominasies is middernag op Dinsdag 31 
Januarie 2017. 


In terme van Reël 11.3 van die Grondwet en Reëls van die Liga, word `n oproep 
op lede gedoen om mosies vir bespreking tydens die 2017 Algemene Jaar ver- 
gadering voor te lê. Mosies moet duidelik en bondig wees, dit moet `n motivering 
in sluit en vereis `n voorsteller en `n sekondant. 


In terme van Reël 16.9 van die Grondwet en Reëls van die Liga, word `n oproep 
op lede gemaak vir nominasies om te dien op die Raad van die Liga. Vier van die 
huidige Raadslede sal uit tree tydens die 2017 Algemene Jaar vergadering, hulle 
kan herkies word as hulle genomineer en gesekondeer word. Die volgende Raad- 
slede het aangedui dat hulle gaan uit tree, maar is beskikbaar vir herverkiesing 
- Rassie Erasmus, ZS1YT, Geoff Levey, ZS6C, Nico van Rensburg, ZS6OL, and 
Shane Bailey, ZS6ZSB. Etienne Naude, ZS6EFN, wat deur die Raad aangestel 
is as die Liga sekretaris, het aangedui dat hy uit tree, maar het nog nie besluit 
of hy verkiesbaar sal wees nie. 


Die vereistes is `n nominasie vorm met 10 sekondante wat almal lede van die 
Liga is of deur `n Klub waarvan ten minste 10 lede ook lede van die Liga is dit 
onder teken. Die sluitingsdatum vir nominasies en indiening van mosies is voor 
of op Dinsdag 31 Januarie 2017 en moet aan die Liga-sekretaris gestuur word 
by secretary@sarl.org.za, of per faks na 086 552 8487. Vir meer inligting, verwys 
asseblief na die Liga se Grondwet en Reëls wat beskikbaar is op www.sarl.org.za. 


Lede en Klubs word genooi om nominasies in te dien vir die volgende Suid- 
Afrikaanse Radioliga toekennings. Stuur jou nominasies met `n motivering 
aan die Liga-sekretaris by secretary@sarl.org.za voor of op Dinsdag 31 Januarie 
2017. Die toekennings is Lewens lange Ere lidmaatskap; die Willie Wilson Goue 
Wapen; die Jack 'Twine toekenning; die Arthur Hemsley Twee meter Trofee; 
die Barney Joel Trofee; die Icom Uitmuntenheids toekenning; die Joseph White 
gedenkplaat; die Bert Buckley Ses Meter trofee; die Radio Z$ Vier Meter Wissel 
trofee; die SA ATI toekenning en die Tinus Lange 7066 Tegniese Uitmuntenheids- 
toekenning. Die relevante inligting oor elke toekenning kan gevind word in die 
SARL Kommunikasie e-pos gedateer 11 Desember 2016 wat aan alle lede gestuur 
is. 


Die Redakteur van Radio ZS versoek lede om hom by te staan in die toekenning 
van twee van die Radio 7S toekennings vir die 12 uitgawes van die 2016-reeks 
van die tydskrif. 


Die eerste is die Gary Immelman RA Erfenis Toekenning Wissel trofee vir die 
beste artikel van `n historiese aard wat 'n gebeurtenis wat meer as vyf jaar 
van tevore plaas gevind het beskryf of `n interessante persoonlikheid wat `n 
belangrike rol gespeel het in die ontwikkeling van Amateur Radio in jare wat 
verby is. Die tweede is die JJ] Pienaar-trofee vir die beste artikel gepubliseer in 
Radio ZS tydens 2016. E-pos jou voorstelle oor wie waardige ontvangers sou 
wees aan radiozs@sarl.org.za teen Dinsdag 31 Januarie 2017. 


** Hamnet Gauteng Suid werk al vir baie jare met die Ekurhuleni Metropoli- 
taanse Munisipaliteit wanneer dit gevra word om te help met xenofobiese voor- 
valle, tornados, ouetehuis vure en dies meer onder die beheer van die vorige 
Hamnet Gauteng Suid Provinsiale Direkteur, Chris Gryffenburg, ZS6COG. Die 
vrugte van sy arbeid het uitgeloop vandeesweek met die ondertekening van `n 
memorandum van verstandhouding tussen Hamnet Gauteng Suid en die Mu- 
nisipaliteit. Dit plaas `n formele protokol en verantwoordelikheid tussen die 
twee organisasies in die toekoms. By die ondertekening van die dokument 
was die nuwe Hamnet Gauteng Suid Provinsiale Direkteur, Glynn Chamber- 
lain, ZS6GLN, en mnr Moshema Mosia, die Hoof van die Departement: Nood 
en Rampbestuursdienste EMM, en Bafana Mazibuko, Waarnemende Direkteur 
Generaal Rampbestuur EMM. Mnr Mosia het sy waardering uitgespreek oor 
die werk van Hamnet in die verlede en het gesê hy sien uit om saam met ons 
organisasie in die toekoms te werk. 


Jy luister na `n nuusbulletin van die Suid-Afrikaanse Radioliga. Het jy iemand 
oor amateurradio vandeesweek vertel? 


** Hamnet databasis. As jy `n lid van Hamnet is, moes jy nou al gevra gewees 
het om jou besonderhede op te dateer met behulp van die nuwe Hamnet Lede 
Web Portal by http:/ /portal.hamnet.co.za. 


As jy nog nie so `n versoek ontvang het nie, is dit waarskynlik dat jou e-pos 
adres op die Hamnet databasis verouderd is. Kontak asseblief jou Hamnet 
Streekdirekteur vir instruksies oor hoe om dit reg te stel. Ons sal aanvaar dat 
al diegene wat nog nie geregistreer en hul besonderhede opgedateer het op die 
Hamnet lede portaal nie, nie meer belangstel om lede van Hamnet te wees nie. 
Daardie persone sal vanaf die Hamnet databasis verwyder word deur die loop 
van Februarie. 


** 'Ten spyte van die swak Tropo voortplanting gedurende die kompetisie is 
'n aantal logstate ontvang van verskeie afdelings vir die PEARS BHF/UHF 
kompetisie. Meteor strooi van klein meteore het digitale operateurs in staat 
gestel om alle vorige kompetisie afstand rekords te breek op 50 en 70 MHz 
FSKA41 met `n nuwe afstand van 1 346 km. 


Hierdie is `n spesiale versoek aan alle deelnemers om asseblief jou logstaat, selfs 
as jy slegs 'n paar kontakte gemaak het, in te dien. Al die logstate sal gebruik 
word vir `n ontleding van BHF voortplanting asook deelname regoor die land. 
Hierdie tipe waarnemings kan slegs gemaak word tydens 'n landwye BHF kom- 
petisie. Verder sal PEARS jou logstaat behandel as 'n dankie vir hul pogings 
om die kompetisie aan te bied. Die sperdatum vir logstate is 15 Februarie 2017 
en jy kan dit in enige vorm indien. 


** Februarie is `n besige maand vir plaaslike kompetisies. Die maand skop 
af met die Antieke Draadloosvereniging se gelykgolf aktiwiteit dag, wat strek 
vanaf 13:00 tot 15:00 UTC op Sondag 5 Februarie 2017. Die doel van die ADV 
se gelykgolf aktiwiteit dag is vir deelnemers om soveel amateurs as moontlik op 
die 20, 40 en 80 m amateur bande te kontak. 


Die Suid-Afrikaanse Radioliga Nasionale Velddag is op die lug vanaf 10:00 UTC 
op Saterdag 11 Februarie tot 10:00 UTC op Sondag 12 Februarie 2017. Die doel 
is om soveel stasies as moontlik op al die HF amateur bande te werk (uitgesluit 
die 2 200, 630, 60, 30, 17 en 12 m bande). Deur dit te doen word geleer om in 
abnormale situasies in minder as optimale toestande te werk. `n Premie word 
geplaas op die ontwikkeling van vaardighede om die uitdagings van n noodplan 
na te kom asook die publiek te vergewis van die vermoëns van amateur radio. 


Op Saterdag 18 Februarie sal die Suid-Afrikaanse Radioliga Jeug Naelloop op 
die lug wees vanaf 08:00 tot 10:00 UTC. Dit is `n prettige aktiwiteit om die jeug 
te vier en om kontak tussen jong radio amateurs in Suider-Afrikaanse lande te 
bevorder. 


Verder is die laaste plaaslike kompetisie vir die maand die Suid-Afrikaanse Ra- 
dioliga Digitale kompetisie en dit vind plaas op Sondag 26 Februarie 2017 vanaf 
13:00 UTC tot 16:00 UTC. Die doel is om soveel kontakte as moontlik tussen 
radio amateurs te werk in Suider-Afrika met gebruik van PSK31 en/of RTD. 


Die kompetisie is oop vir alle radio amateurs in Suider-Afrika 


** Die Februarie 2017 uitgawe van Radio 7ZS sal vanaf Dinsdag 31 Januarie 
beskikbaar wees vir aflaai vanaf die Liga se web tuiste. 


** Dit is amper tyd om jou vlooie mark toe te vat! Kom saam met ons na 
die Oos-Rand-tak se Somer Vlooimark op Saterdag 4 Februarie by die ERB 
klubhuis by Arrow Park, Ebenezerstraat, Benoni. Verkope begin amptelik om 
12:00! Respekteer asseblief hierdie en gee almal 'n kans om jou ware te koop of 
weg te neem! Ons doen weereens `n beroep op lede om vrywillig hul dienste aan 
te bied vir die dag om dit `n sukses te maak! Tafels is R20 elk en jy kan Armand 
by 079 465 3271 of zséspr@gmail.com kontak met jou bespreking. Soos altyd, 
sal die kontantkroeg oop wees en ons legendariese boereworsrolle sal beskikbaar 
wees. Die “DMX Sound Machine @O” sal daar wees vir die verskaffing van musiek 
vir die dag. Bring al die wit olifant items waaroor jou vrou kla, iemand sal dit 
van jou hande af te neem - die wit olifant items, nie jou vrou nie! Versprei die 
woord en hoop om jou daar te sien! 


** Hannes Coetzee, ZS6BZP, berig dat die verwagte sonaktiwiteitsvlak laag 
gaan wees. Daar is veelvuldige sonvlekke sigbaar maar almal is tans stabiel 
met bykans geen kans vir ernstige sonfakkels nie. Diegene wat hulle eie frekwen- 
sievoorspellings wil doen, kan `n verwagte effektiewe sonvlektelling van ongeveer 
7 vir die week gebruik. Amateurs kan goeie openinge op die 15 tot 30m bande 
verwag. Besoek gerus die webtuiste spaceweather.sansa.org.za vir meer inligt- 
ing. 


Nou vir die dagboek van gebeure: 


31 Januarie - Sluitingsdatum vir AJV mosies, Raadslede nominasies, SARL- 
toekennings en Radio ZS toekennings en die sluitingsdatum vir die voorstel 
om bydraes vir die AMSAT SA Konferensie. 4 Februarie - die Oos-Rand-tak 
Vlooimark 5 Februarie - AWA (Gelykgolf aktiwiteit dag 11 Februarie - sluit- 
ingsdatum vir die SDR Werkswinkel registrasie 11 en 12 Februarie - die SARL 
Nasionale Velddag en die Midmar Myl 15 Februarie - sluitingsdatum vir PEARS 
BHEF/UHF kompetisie logstate 18 Februarie - die SDR, Werkswinkel by die 
NARS en die SARL Jeug Naelloop 25 Februarie - Wesrand Amateur Radio Klub 
Vlooimark 26 Februarie - SARL Digitale Kompetisie 27 Februarie - Nasionale 
Melktertdag 


Om hierdie bulletin mee af te sluit, `n herhaling van ons belangrikste item in 
die nuus vanoggend. 


Ten spyte van die versoek aan Liga lede vir die volgende inligting via SARL 
Kommunikasie e-posse op 11 Desember 2016, 12 Desember 2016 en 13 Januarie 
2017 asook SARL-nuus van 8 en 21 Januarie 2017, is slegs een nominasie vir 
die Raad en een nominasie vir 'n SARL-toekenning ontvang. Geen mosies vir 
die AJV of ander nominasies vir SARL of Radio ZS toekennings is nog ontvang 
nie. Die sluitingsdatum vir mosies en nominasies is middernag op Dinsdag 31 
Januarie 2017. 


** Die Suid-Afrikaanse Radioliga se nuusdiens nooi klubs en individue uit om 
nuusbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 sentraal Afrika tyd na “Amateur Radio 
Today”. Daar is herleiding op 7 082 kHz laer syband, 7 205 en 17 760 kHz 
AM en verskeie herleidings op BHF en UHF frekwensies regoor Suid-Afrika. 
'n Potgooi deur Dick, ZS6RO, is ook beskikbaar. `n Heruitsending vind op 
Maandae om 18:30 sentraal Afrika tyd op 4 895 kHz plaas. 


Ons ontvang graag jou sein rapporte, kommentaar en voorstelle, stuur 'n e- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, ie deur Johan de Bruyn, 
ZSGJHB, en gelees deUT us ss se se ie HEES 


73 en 88, dankie dat jy geluister het. 
/EX 


